REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/340-15

27. jul 2015. godine

B e o g r a d

**Z A P I S N I K**

**47. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 27. JULA 2015. GODINE**

Sednica je počela u 9,00 časova.

Sednici je predsedavala Tanja Tomašević Damnjanović, zamenik predsednika Odbora.

Sednici su prisustvovali članovi Odbora: Dragan Paunović, Biljana Ilić Stošić, Biljana Savović, Mirjana Andrić, Neđo Jovanović i Živan Đurišić.

Sednici je prisustvovao Vučeta Tošković (zamenik Vladimira Đukanovića) i Velimir Stanojević (zamenik Velinke Tošić).

Sednici nisu prisustvovali: Petar Petrović, predsednik Odbora, i Meho Omerović, Aleksandar Martinović, Olgica Batić, Miletić Mihajlović, Laslo Varga, Balša Božović i Jovan Marković, članovi Odbora, niti njihovi zamenici.

Sednici su, kao poverenici predlagača zakona, prisustvovali Dražen Maravić, državni sekretar, i Natalija Pavlović Šiniković, pomoćnik ministra državne uprave i lokalne samouprave.

Na predlog zamenika predsednika Odbora, utvrđen je sledeći

1. Razmatranje Predloga zakona o načinu određivanja maksimalnog broja zaposlenih u javnom sektoru, koji je podnela Vlada (broj 011-1918/15, od 25. jula 2015. godine), u načelu;
2. Razmatranje Predloga zakona o registru zaposlenih, izabranih, imenovanih, postavljenih i angažovanih lica kod korisnika javnih sredstava, koji je podnela Vlada (broj 011-1917/15, od 25. jula 2015. godine), u načelu;
3. R a z n o.

Pre prelaska na rad po utvrđenom dnevnom redu usvojen je, bez primedaba, zapisnik sa 46. sednice Odbora.

**Prva tačka dnevnog reda:**

Dražen Maravić je članovima Odbora predstavio predloge zakona, razloge za donošenje i ciljeve koji ovim zakonima traba da se postignu.

U vezi sa rešenjem predloženim u članu Predloga zakona govorio je Neđo Jovanović.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o načinu određivanja maksimalnog broja zaposlenih u javnom sektoru u načelu.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Prva tačka dnevnog reda:**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o registru zaposlenih, izabranih, imenovanih, postavljenih i angažovanih lica kod korisnika javnih sredstava u načelu.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Treća tačka dnevnog reda: Razno**

U okviru ove tačke dnevnog reda nije bilo predloga, ni pitanja.

Sednica je završena u 9,35 časova.

SEKRETAR ZAMENIK PREDSEDNIKA

Ljiljana Miletić Živković Tanja Tomašević Damnjanović